ટીનએજ સંતાન મનમાની કરતા હોય તો તેની પાછળ માતા-પિતાનો વ્યવહાર પણ જવાબદાર હોય છે. બાળપણમાં પેરેન્ટસ તેની દરેક જીદ્દને પુરી કરે છે. આવી સ્થિતિમાં સંતાનની માનસિકતા એવી બંધાઈ જાય છે કે બધું જ મારી મરજી મુજબ થશે. જેના કારણે ટીનએજમાં પ્રવેશ્યા બાદ પણ સંતાન આવી જ મનમાની અને જીદ્દ કરવાનું ચાલું રાખે છે. ટીનએજ સંતાનનો આવું વલણ પેરેન્ટસ માટે ચિંતાનું કારણ બની જાય છે. જો કે બાળપણમાં થયેલી આ ભૂલોને ધીરે -ધીરે સુધારી શકાય છે. ટીનએજ સંતાનના વ્યવહાર વર્તનમાં બદલાવ લાવવા માટે તેના મિત્ર બની જાવ અને આદેશથી નહીં પરંતુ સમજાવટથી કામ લો. આવું કરવાથી ટીનએજ સંતાનની વર્તનમાં ચોક્કસ બદલવા આવશે.